，封安新公；平晏为太傅，就新公；刘歆为国师，嘉新公；哀章为国将，美新公：是为「四辅」，位居上公。又以甄邯为大司马，承新公；王寻为大司徒，章新公；王邑为大司空，隆新公：是为「三公」。又以甄丰为更始将军，广新公；王兴为卫将军，奉新公；孙建为立国将军，成新公；王盛为前将军，崇新公：是为「四将」。共十一公。新置大司马司允，大司徒司直，大司空司若，位皆孤卿。更名大司农为羲和，后更名为纳言，大理为作士，太常为秩宗，大鸿胪为典乐，少府为共工，水衡都尉为予虞，与三孤卿共称「九卿」，分属于三公。每一卿置大夫三人，每一大夫置元